Die belydenis is in 1561 hoofsaaklik deur Guido de Brés opgestel in Franssprekende België. Hy was voorheen 'n student onder Calvyn in Geneve. Hy was 'n man met 'n veelbewoë lewe wat veel gely het onder laster en maar gedurig vir sy geloofsoortuigings moes vlug. Ter wille van sy geloof is hy op 31 Mei 1567 te Valenciennes gehang.
Die belydenis word deur meeste Gereformeerde kerke beskou as 'n duidelike uiteensetting van die Christelike leer soos dit deur God in die Bybel openbaar is.